Hvad skal man se på Kreta | Rejsetips | Kreta mad
Hvad skal man se på Kreta?
Kreta Mad giver dig her svar på, hvad skal man se på Kreta
Kreta er den største af de græske øer, og er samtidig en af de største øer i Middelhavet. Her på siden finder du Kreta Mads forslag til oplevelser på Kreta, hvor du både kan blive klogere på nogle af Kretas helt store seværdigheder eller måske opleve Kretas gastronomiske univers.
Så lad Kreta Mad være din Kreta guide, hvor vi anbefaler hvilke skønne oplevelser Kreta kan give dig, så du kan få den perfekte tur til øen i Middelhavet.
Elafonissis – den bedste strand på Kreta
Elafonissis er en af Middelhavets helt store perler og er kendt som den lyserøde strand. Farven kommer fra de tusindvis af små knuste muslingeskaller, der ligger overalt i sandet. Sandet er dog stadig både fint og blødt, og Elafonissis anses som værende en af Europas absolut bedste strande.
Elafonissis er uden tvivl et sted, der er værd at se på Kreta. Rejser du med børn er stranden også ideel, da du skal langt ud i vandet før det bliver dybt, og børnene kan altså boltre sig og lege på den børnevenlige strand, mens du nyder en forfriskning fra en af strandens caféer.
Samaria-kløften er en af de længste kløfter i Europa og er samtidig et af de mest naturskønne områder, man kan opleve, når turen går til Kreta. Med sit specielle terræn, der både har klipper, skov og en ørkenlignende tilstand, samt en å der løber gennem hele kløften, kan du være sikker på, at du får en oplevelse ud over det sædvanlige.
Undervejs på ruten går du forbi Samaria, der er en gammel forladt landsby. Du kan også være heldig, at støde på dyr, som kun findes på Kreta fx Kri-kri gederne.
Husk de gode vandresko og få en fantastisk og unik oplevelse på den 16 km lange rute gennem Samaria-kløften, der uden tvivl er et besøg værd for den eventyrlystne.
Grækenland og ikke mindst Kreta er kendte for sine charmerende havne, der ofte består af spændende butikker og tavernaer. Det gælder også for Chania havn. Chania er en af Kretas største byer og absolut en af de flotteste. Havnen ligger i den gamle bydel, der er venetiansk og bærer præg af, at den venetianske kultur engang har sat sit aftryk på Kreta.
Om aftenen blænder lysene op over alt på havnen i takt med, at solen bevæger sig længere og længere ned, og havnen fyldes af musik, grin og snak.
Trænger du til at spise et godt traditionelt græsk måltid, at drikke en kold forfriskning, eller blot at nyde solnedgangen mens du lytter til havets brusen, så er Chania havn det perfekte bud på, hvor du kan tage hen, når turen går til Kreta.
Tilbage i bronzealderen var Knossos Kretas største by. Det er også her den minoiske kultur har sit centrum, og vil du gerne opleve en af verdens ældste antikke byer, så er det Knossos du skal besøge!
I antikke Knossos kan du se Knossos-paladset, der anses som værende den absolut største historiske seværdighed på Kreta med mange tusinde besøgende hvert år. Her kan du blive klogere på den græske historie, mens du undersøger paladsets kæmpe areal, der i sin tid blandt andet indeholdt både et teater og flere forskellige rum, hvor massive mængder af mad såsom oliven, bønner og olie blev opbevaret.
For den historie- eller arkæologiinteresserede er et besøg til Knossos et must.
Biolea olivenolieproduktion
Biolea er en familieejet virksomhed, der specialiserer sig i at lave ekstra jomfru olivenolie af højeste kvalitet. Det har de gjort i mange år, og nu er det både familiens femte og sjette generation, der står for Bioleas daglige drift.
Med et besøg hos Biolea kan du lære om den mangeårige tradition, der er på Kreta for produktionen af olivenolie. Du kan få en rundvisning og prøvesmage de forskellige olivenolier. Derudover har Biolea forskellige udstillinger året rundt, ligesom der også kan være koncerter.
Når det kommer til, hvad skal man opleve på Kreta, så er Biolea olivenolieproduktion klart et besøg værd for madelskeren.
Du kan læse mere om vores producent Biolea her.
Besøg hos Terra Creta
Uanset om du er ekspert eller nybegynder inden for olivenolie, så tager Terra Creta perfekt hånd om dig på deres guidede ture. Her kan du både høre om Terra Cretas produkter og få prøvesmagt flere forskellige af deres olivenolier.
Hvis du har mod på det, så har du her også mulighed for at prøve nogle af Terra Cretas produkter på et madlavningskursus, hvor du lærer meget mere om græsk mad, og selvfølgelig bruger og smager en masse lokale produkter.
Kreta mad vil klart anbefale Terra Creta, når det handler om hvad skal man se på Kreta!
Du kan læse mere om vores producent Terra Creta her.
Kreta hvad skal man se og opleve?
Vi har her forsøgt at give dig nogle af vores bud på, hvad skal man se på Kreta?
Hvis du har yderligere spørgsmål, er du altid velkommen til at kontakte os. Det kan du gøre her.